stanford-oval/wikipedia huggingface dataset:
Tule kotiin Johnny
Tekijät > Muusikot > Mukana

Ile Nordström: taustalaulu
Jay Havanna: kosketinsoittimet
Kyynelhelmet kaikki instrumentit: Jimi Sumén & Jay Havanna
Tekijät > Muut

Tuotanto: Jimi Sumén & Pekka Aarnio
Äänitetty SoundTrack-studiossa Helsingissä.
B1 ja B4 pohjaäänitykset tehty Westside Studiolla Karjaalla.
Kansi: Kari Riipinen & Reija Hirvikoski
24-bit remasterointi: Pauli Saastamoinen, Finnvox 04/2003
Ulrich Eicke

| Mitalit> Maa:   Länsi-Saksa.Miesten melonta. Olympialaiset  | Mitalit> Maa:   Länsi-Saksa.Miesten melonta. Olympialaiset  | Mitalit> Maa:   Länsi-Saksa.Miesten melonta. Olympialaiset  | Maa:   Länsi-Saksa> Miesten melonta. |
| --- | --- | --- | --- |
|  Kultaa | Los Angeles 1984 | C-1 1000 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Hopeaa | Sofia 1977 | C-1 500 m |  |
|  Hopeaa | Duisburg 1979 | C-1 500 m |  |
|  Hopeaa | Mechelen 1985 | C-1 1000 m |  |
Ulrich ("Ulli") Eicke (s. 18. helmikuuta 1952 Wuppertal) on saksalainen entinen meloja ja olympiavoittaja. Hän voitti vuoden 1984 kesäolympialaisissa Los Angelesissa kultaa miesten 1 000 metrin kanadalaisyksikössä. Hän kilpaili myös vuoden 1976 kesäolympialaisissa Montrealissa ja sijoittui sekä 500 että 1 000 metrin kanadalaisyksikössä kahdeksanneksi.
Eicke sai ratamelonnan maailmanmestaruuskilpailuissa kolme hopeamitalia (1977, 1979, 1985).
Topp Dogg

| Topp Dogg |
| --- | --- |
 Kokoonpano vuonna 2017 (vasemmalta oikealle: Xero, Yano, B-Joo, Hojoon, Sangdo)
Tiedot
Toiminnassa:  2013–
Tyylilaji:  K-pop, hip-hop
Kotipaikka:  Etelä-Korea
Laulukieli:  korea, englanti
Jäsenet:  Sangdo, Hojoon, B-Joo, A-Tom, Xero, Yano.
Entiset jäsenet:  Kidoh, Gohn, Seogoong, Jenissi, P-Goon, Nakta, Hansol
Levy-yhtiö:  Hunus Entertainment (2015–) Stardom Entertainment (2013–2015)
Infobox OKNimi-testi OK: 
Topp Dogg (kor. 탑독) on eteläkorealainen kuusihenkinen hip hop -yhtye, jonka perusti Cho PD levy-yhtiönsä Stardom Entertainmentin alaisena vuonna 2013. Vuonna 2015 Stardom Entertainment yhdistyi Hunus Entertainmentiksi, joka on nykyään yhtyeen levy-yhtiö. Topp Dogg debytoi 22. lokakuuta 2013 kappaleellaan "Follow me (말로해)". Yhtye on julkaissut yhden studioalbumin ja neljä mini-albumia.
Jäsenet > Nykyiset jäsenet

Sangdo / Yu Sang-do (유상도)
2. maaliskuuta 1993
leader, main vocal
Hojoon / Jeon Ho-joon (전호준)
31. lokakuuta 1992
lead vocal, lead dancer
B-Joo / Kim Byung-joo (김병주)
8. tammikuuta 1992
vocal, lead dancer
Xero / Shin Ji-ho (신지호)
3. helmikuuta 1994
visual, main dancer, rapper, vocal
A-Tom / Kim Sang-gyun (김상균)*
23. toukokuuta 1995
rapper, vocal
Yano / Seo Sang-won (서상원)
27. syyskuuta 1995
main rapper, vocal, maknae
*jäsen promoaa toisessa yhtyeessä tällä hetkellä
Jäsenet > Entiset jäsenet

P-Goon (Park Se-hyuk, 박세혁)
Seogoong (Park Hyun-ho, 박현호)
Kidoh (Jin Hyo-sang, 진효상)
Gohn (Kim Dong-sung, 김동성)
Jenissi (Kim Tae-yang, 김태양)
Hansol (Kim Han-sol, 김한솔)
Nakta (Shin Yoon-cheol, 신윤철)
Diskografia > Studioalbumit

| Nimi | Julkaisupäivä | Tracklist | Levy-yhtiö |
| --- | --- | --- | --- |
| First Street | 7. marraskuuta 2016 | 1. Perfume  2. 비가 와서 그래 (Rainy Day) 3. Sunshine 4. 뭐랄까나 5. Flower 6. Blind 7. Good Morning 8. Emotion (Glitch mix) 9. 비가 와서 그래 (Inst.) 10. Sunshine (Inst.) | Hunus Entertainment |
Diskografia > Mini-albumit

| Nimi | Julkaisupäivä | Tracklist | Levy-yhtiö |
| --- | --- | --- | --- |
| Dogg's Out | 24. lokakuuta 2013 | 1. Dogg's out  2. Say It  (말로해) 3. A Girl Like You (너 같은 여자) (Kidoh Solo) 4. Cute Girl (귀여운 걸) 5. Playground | Stardom Entertainment |
| Dogg's Out | Dogg's Out (Repackage) 12. joulukuuta 2013 | 1. Dogg's Out  2. Say It 3. Cigarette 4. A Girl Like You (너 같은 여자) (Kidoh Solo) 5. Cute Girl 6. Playground 7. Say It (Chinese Ver.) | Stardom Entertainment |
| Arario | 6. tammikuuta 2014 | 1. 아라리오 (Arario)  2. 들어와 (Open the Door) 3. 말어 (I Know) 4. 종말론자 (Eschatologist) 5. Open The Door (Inst.) | Stardom Entertainment |
| Arario | Arario Special Edition (Repackage) 24. helmikuuta 2014 | 1. 아라리오 (Arario) 2. Keep Smiling 3. 들어와 (Open the Door) 4. 말어 (I Know) 5. 종말론자 (Eschatologist) 6. Arario (Remix Ver.) 7. I Know (Japanese Ver.) 8. Arario (Inst.) | Stardom Entertainment |
| AmadeuS | June 9, 2014 | 1. Intro  2. Amadeus (아마데우스) 3. Top Dog 4. Salieri (살리에리) 5. Top Dog (Inst.) | Stardom Entertainment |
| AmadeuS | Amadeus Deluxe Edition (Repackage) 12. elokuuta 2014 | 1. Intro  2. Amadeus (아마데우스) 3. Top Dog 4. Salieri (살리에리) 5. Top Dog (Inst.) 6. This Isn't Right (이건 아니지 않나 싶어) (Feat. Cho PD) 7. What's Wrong With Me? (나 왜이래) 8. Peekaboo | Stardom Entertainment |
| The Beat |  19. lokakuuta 2015 | 1. Runaway  2. THE BEAT 3. O.A.S.I.S. 4. All eyez on me 5. Emotion 6. Sweetheart (Sangdo Solo) | Hunus Entertainment |
Diskografia > Singlet

| Nimi | Vuosi | Albumi |
| --- | --- | --- |
| 말로해 / Follow Me | 2013 | Dogg's Out |
| Cigarette | 2013 | Dogg's Out |
| 들어와 / Open The Door | 2014 | Arario |
| 아라리오 / Arario | 2014 | Arario |
| Topdog | 2014 | Amadeus |
| Annie | 2015 | - |
| The Beat | 2015 | The Beat |
| Rainy Day | 2016 | First Street |
Diskografia > Musiikkivideot

| Vuosi | Nimi | Ohjaaja(t) |
| --- | --- | --- |
| 2013 | "Follow me" | Kwon Soon-wook |
| 2013 | "Cigarette" | Kwon Soon-wook |
| 2014 | "Open the Door" | Kwon Soon-wook |
| 2014 | "Arario" | Kwon Soon-wook |
| 2015 | "Topdog" | Kwon Soon-wook |
| 2015 | "Peekaboo" | Julia Ashley |
| 2015 | "Annie" | Park Sang-woo & Seong Won-mo |
| 2015 | "The Beat" | Kim Se-hee |
| 2016 | "Rainy Day" | Lee Ki-baek |
Tõugjärv

| Tõugjärv |
| --- | --- |
Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°44′19″N, 26°54′18″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Rõuge jõen valuma-alue
Järveen tulevat joet:  Rõuge jõgi Ratasjärvestä 
Laskujoki:  Rõuge jõgi Kahrila järveen 
Järvinumero:  VEE2140000
Mittaustietoja
Pinnankorkeus:  109 m  mpy. 
Rantaviiva:  0,887 km  
Pinta-ala:  4,6 ha  
Keskisyvyys:  7,6 m  
Suurin syvyys:  17 m  
Saaria:  ei saaria 
 fiTõugjärv 
Tõugjärv  on Virossa Võrumaalla Rõugen kunnassa sijaitseva järvi.
Maantietoa

Järven pinta-ala on 4,6 hehtaaria ja se on 370 metriä pitkä ja 200 metriä leveä sydämen muotoinen järvi. Sen ympäristössä on metsämaata tai niittyä. Asutus sijaitsee jyrkkien rinteiden yläpuolella sijaitsevien peltomaiden äärellä. Ympäröivä maasto on noin 40 metriä vedenpintaa korkeammalla ja lähiympäristössä sijaitsee seitsemän maatilaa tai taloa. Vain järven eteläpäässä sijaitsee yksi asuttu tila. Järvi on luodattu ja sen keskisyvyys on 7,6 metriä ja suurin syvyys 17 metriä. Syvin kohta sijaitsee järven keskilinjalla ja järven pohjoispäässä. Siinä ei ole saaria. Järven laskennalliseksi tilavuudeksi voidaan määrittää 0,00033 kuutiokilometriä eli 0,33 miljoonaa kuutiometriä . Järven rantaviivan pituus on 900 metriä. Järven eteläpäähän tulee tie ja sen pohjoispäässä on karttoihin merkitty polkuja.
Järven luokittelu ja luontoarvoja

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Järvi on yksi Rõugen järvialueen seitsemästä järvestä, joka sijaitsee viime jääkauden loppuvaiheessa syntyneessä jäätikköjokilaaksossa (vir. Rõuge ürgorg). Siinä virtaa nykyään Rõuge jõgi, jonka läpivirtausjärvi järvi on. Laakson kaikille järville yhteisiä ominaisuuksia ovat lähteiden runsaus, karbonaattipitoinen vesi ja rantojen vehmas luonto. Järvialue kuuluu osana Haanjan luontopuistoon.
Järvellä on mutapohja, jonka mutakerros on syvänteessä 4,4 metriä paksu. Sen pääasiallinen vedenlähde on Rõuge jõgi, mutta osa vedestä tulee järven pohjassa ja rantojen rinteillä sijaitsevista lähteistä. Vedenväri on kellertävänvihreä ja järven näkösyvyys on 1,6–1,8 metriä. Vesi on selkeästi lämpötilakerrostunut. Kun järven vesikasveja luetteloitiin vuonna 1972, saatiin tulokseksi 23 eri kasvilajia. Järvessä elää ainakin ahven, hauki, kiiski, lahna, salakka ja ankerias.
Vesistösuhteita

Järven läpi virtaa Rõuge jõgi, joka tulee siihen 200 metrin päästä Ratasjärvestä ja jatkaa sitten 1,4 kilometrin päässä sijaitsevaan Kahrilan järveen. Ratasjärven vedenpinta on lähes samalla tasolla kuin Tõugjärven 109,0 metrin korkeudella mpy. oleva vedenpinta. Kahrila järven vedenpinta sijaitsee 9,6 metriä alempana. Kahrilaan laskeva joen osuutta kutsutaan myös nimellä Kahrila jõgi. Rõuge jõgi on Võhandu jõen sivu-uoma. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
USS Emory S. Land (AS-39)

| USS Emory S>  Land |
| --- | --- |


Aluksen vaiheet
Rakentaja:  Lockhed Shipbuilding and Construction Company, Seattle, Washington
Kölinlasku:  2. maaliskuuta 1976
Laskettu vesille:  4. toukokuuta 1977
Palveluskäyttöön:  7. heinäkuuta 1979
Tekniset tiedot
Uppouma:  23 347 t
Pituus:  198 m
Leveys:  26 m
Syväys:  7,9 m
Koneteho:  20 000 shp
Nopeus:  18 solmua
Miehistöä:  250 laivasto 150 (siviili)
Aseistus
Aseistus:  2 × 40 mm ilmatorjuntatykkiä 4 × 20 mm ilmatorjuntatykkiä 4 × .50" konekivääriä
USS Emory S. Land (runkonumero AS-39) on Yhdysvaltain  laivaston Emory S. Land -luokan sukellusveneiden emälaiva.
Valmistus

Alus tilattiin Lockheed Shipbuilding and Construction Companyltä Seattlestä Washingtonista, missä köli laskettiin 2. maaliskuuta 1976. Alus laskettiin vesille 4. toukokuuta 1977 kumminaan amiraali Robert L. J. Longin puoliso Sarah H. Long ja otettiin palvelukseen 7. heinäkuuta 1979 Bremertonissa Washingtonissa ensimmäisenä päällikkönään Dennis Y. Sloan.
Palvelus

Alus on 2018 sijoitettuna Guamille.
Ulrich Kirchhoff

| Mitalit | Mitalit | Mitalit |  |
| --- | --- | --- | --- |
|  Ulrich Kirchhoff Rio de Janeiron olympialaisissa 2016. |  Ulrich Kirchhoff Rio de Janeiron olympialaisissa 2016. |  Ulrich Kirchhoff Rio de Janeiron olympialaisissa 2016. |  |
Esteratsastus
|  Olympialaiset  |  Olympialaiset  |  Olympialaiset  |  |
Maa:   Saksa
|  Kultaa | Atlanta 1996 | hk. kilpailu |  |
|  Kultaa | Atlanta 1996 | joukkuekilpailu |  |
Ulrich Günter Hermann "Uli" Kirchhoff (s. 9. elokuuta 1967 Lohne, Länsi-Saksa) on saksalais-ukrainalainen esteratsastaja. Hän voitti olympiakultaa Atlantassa 1996 niin henkilökohtaisessa kuin joukkuekilpailussakin. Ratsuna hänellä oli Jus de Pommes, joka kuoli pari viikkoa kisojen jälkeen. Rio de Janeiron olympialaisissa 2016 hän edusti Prince de la Mare -ratsullaan Ukrainaa ja sijoittui joukkuekilpailussa 13:nneksi sekä henkilökohtaisessa kilpailussa 43:nneksi.
Unkarin kruunun maat

Unkarin kruunun maat eli Pyhän Tapanin kruunun maat Itävalta-Unkarin kaksoismonarkiassa, toisin sanoen Unkari laajemmassa merkityksessä, olivat:
varsinainen Unkari, johon myös kuului entinen Transilvanian suuriruhtinaskunta
autonominen satamakaupunki Fiume alueineen, sekä
Kroatia-Slavonia, johon myös kuului entinen niin sanottu sotilasraja.
Unkarin kruunun maat -nimityksen sijasta on käytetty usein epävirallisesti nimitystä Transleithania.
Ursula Ranin

Silja Katri Ursula Ranin (s. 1953) on suomalainen varatuomari ja diplomiekonomi. Ranin on toiminut tuomarin tehtävissä vuosina 1981–1984, Nokian lakimiehenä vuosina 1984–1992 ja Nokian lakiasiainjohtaja vuosina 1992–2005. Ranin kuitenkin erosi Nokian palveluksesta vuonna 2005 vähän ennen kuin hänen nykyinen miehensä Olli-Pekka Kallasvuo nimitettiin yhtiön toimitusjohtajaksi.
Ursula Ranin on ollut naimisissa kiinteistövälitysfirma Igglo Oy:n toimitusjohtajan Mikko Raninin kanssa, ja avioliitosta on kaksi tytärtä.
Ranin on UPM-Kymmenen hallituksen jäsen. Ranin oli myös Finnairin hallituksen jäsen, mutta joutui lähtemään ns. stay-bonuksista nousseen kohun jälkeen 2012.
Tiedostomuoto

Tiedostomuoto tai tiedostoformaatti ilmaisee tietokoneiden tallennusmedialle, esimerkiksi kiintolevylle talletetun tiedoston tallennusmuodon eli rakenteen. Monista tiedostomuodoista on olemassa julkinen määritelmä, jossa kuvataan miten tieto tulee koodata. Hyötynä on talletetun tiedon yhteensopivuus eri ohjelmien ja järjestelmien välillä sekä tallennustilan säästö.
Tiedostomuodon merkintä ja tunnistus

Tiedostomuodon tunnistamiseen on kehitetty useita eri tapoja. Unix ja Unixin kaltaiset käyttöjärjestelmät tunnistavat tiedostomuodon sen alussa olevasta merkkisarjasta. Esimerkiksi GIF-kuvatiedostot alkavat ASCII-merkeillä GIF87a tai GIF89a standardista riippuen ja käännetty Java-koodi heksaluvuilla 0xCAFEBABE. Amiga OS tunnistaa tiedostot samalla menetelmällä ja esimerkiksi IFF -tiedostot alkavat merkkijonolla FORM. Neljän merkin "Type ID" tunnistetta kutsutaan eri yhteyksissä eri tavoin: Mac OS-alustalla Type ID-koodia kutsutaan OSType:ksi ja Windows-alustalla FourCC:ksi. Uudempi macOS noudattaa BSD:n tavoin Unix-tapaa. Tiedostomuoto voidaan tällöin tunnistaa sen nimeämisestä riippumatta ja esimerkiksi komentoriviputken tai verkon yli välitetyn datavirran yhteydessä tiedostomuoto tunnistetaan ilman nimeä.
Eräs käytetty tapa on käyttää tiedostopäätteitä. Eräät tiedostonhallintaohjelmat kuten Windows Explorer tai Konqueror käyttävät tiedostopäätettä päätelläkseen tiedoston tiedostotyypin. Tiedostopääte on tiedoston nimessä viimeisen pisteen jälkeen tulevat merkit. Esimerkiksi HTML-dokumentit tunnistetaan .html-tiedostopäätteestä.
Tiedostopäätteet näkyvät tiedostonimen loppuosassa pisteellä eroteltuna. Esimerkiksi tiedostonimessä foobar.txt, pääteosa .txt voi ilmaista tiedoston olevan yksinkertainen muotoilematon tekstitiedosto, jonka voi avata millä tahansa tekstitiedostoja lukevalla tekstieditorilla tai tekstinkäsittelyohjelmalla.
Eräs tapa ilmaista tiedostomuoto on MIME-tyypit. Ne ovat hallitseva tapa kuvata tiedostomuotoja Internetissä. MIME-muodot koostuvat standardoiduista tunnisteista, jossa tyyppi ja alatyyppi erotetaan vinoviivalla: esimerkiksi text/html tai image/gif. MIME-tyypit oli tarkoitettu alun perin kuvaamaan sähköpostin liitetiedostojen tiedostomuotoja alustariippumattomasti. Sama tekniikka on otettu WWW:n HTTP-tiedostosiirtoprotokollan käyttöön.
Tekniikka

Tiedostomuoto tarkoittaa välttämättömien valinnaisten tietojen säilömistä rakenteeseen, joka voidaan ohjelmallisesti käsitellä yhdessä tai useammassa eri ohjelmassa. Välttämättömiä tietoja voivat olla audiokanavien lukumäärä ja näytteenottotaajuus äänen oikean toiston varmistamiseksi. Valinnaisia tietoja voivat olla tekijän ja tiedoston luomiseen käytetyn ohjelman nimi sekä ajan hetki.
Esimerkiksi AIFF-tiedostomuoto koostuu lohkoista, joissa kerrotaan tietynlaisia metatietoja itse audiodatasta. Metatiedot kertovat montako bittiä yksittäinen ääninäyte on ja ohjelma sen mukaan voi jakaa datan eri kanaviin. Käsittelevä ohjelma voi myös ohittaa lohkot joita se ei välttämättä tarvitse sillä hetkellä.
Säännönmukainen tiedostomuoto voi olla olennaista, jotta tietoa voidaan käsitellä luotettavasti eri ohjelmaversioiden ja eri ohjelmien välillä, osittain koska uudemmat versiot voivat lisätä tietoa jota aiemmat versiot eivät osaa käsitellä.
Tiedostomuotoja

Tiedostomuotoja on olemassa useita eri tarkoituksiin. Joihinkin tarkoituksiin on jopa useita kilpailevia muotoja. Osa tiedostomuodoista on suunniteltu vain yhtä tarkoitusta varten, kuten JPEG staattisten kuvien tallennusta varten. Osaa tiedostomuodoista voidaan käyttää useaan tarkoitukseen, kuten GIF-tiedostomuoto, jota voidaan käyttää kuvien ja animaatioiden tallentamiseen. Tiedostomuodot voidaan jakaa käyttötarkoituksensa perusteella seuraavasti:
Tiedostomuotoja > Arkistotiedostomuodot

Arkistotiedostomuodot ("pakkausohjelmien" tiedostot) tiivistävät alkuperäisiä tiedostoja ja arkistoimalla säästetään muistitilaa tai pystytään siirtämään tiedostoja verkostossa vähäisemmällä määrällä tietoliikennettä.
RAR
ZIP
LHA
LZX
sit (Stuffit Expander)
xar/xip
Unixeissa käytetty tar-ohjelma ei itsessään pakkaa, mutta tukee ulkoisia pakkausohjelmia, kuten gzip, bzip2 ja xz, pakkaamiseen ja purkamiseen.
Tiedostomuotoja > Pakettitiedostomuodot

Ohjelmien asennukseen käytettävät pakettitiedostomuodot kuten:
APK
deb
RPM
Tiedostomuotoja > Kuvatiedostomuodot

Kuvatiedostomuotoja käytetään kuvien tallentamiseen, säilyttämiseen ja katseluun. Kuvat voidaan jakaa bittisyvyytensä mukaan määrittyviin värisyvyyksiin.
BMP, Microsoftin Windowsissa käytetty bittikarttagrafiikan muoto, pakkaamaton tiedostomuoto
GIF, kehittäjä/patentin haltija Unisys/IBM
JPEG, kehittäjä Joint Photographic Experts Group, häviöllinen pakkaus
PNG, vapaa W3C-standardi, uusin standardiversio ISO/IEC 15948:2003, häviötön pakkaus
RAW-tiedostomuodot ovat digitaalikameroiden muokkaamattomien raakakuvien tiedostomuotoja, mitkä digitaalikamera tallentaa sellaisenaan käsittelemättöminä.
SVG, vektorigrafiikan tiedostomuoto
TIFF, sivuntaitto-ohjelmien käyttämä kuvatiedostomuoto, häviötön
Tiedostomuotoja > Ohjelmatiedostomuodot

Ohjelmatiedostomuotoja käytetään konekielisten ohjelmien tiedoille sekä objektitiedostoille.
Executable and Linkable Format (ELF)
EXE
MZ
Portable Executable (PE)
Tiedostomuotoja > Teksti- ja dokumenttitiedostomuodot

Tekstitiedostomuotoja käytetään tekstien tallentamiseen ja esittämiseen. Dokumenttitiedostot voivat sisältää myös kuvia ja grafiikkaa sekä muotoilumäärittelyjä.
tekstitiedosto, (toisinaan lyhennetty TXT), useita merkistöstä riippuvia muotoja
Rich Text Format, "rikastettu" tekstitiedosto
DOC, useita samaa nimeä käyttäviä tiedostomuotoja, mukaan lukien Microsoft Wordin käyttämä tiedostomuoto
PostScript, sivunkuvauskieli ja dokumenttimuoto
PDF, Adoben dokumenttimuoto
EPUB, sähkökirjoissa käytetty muoto
DjVu, skannatuille tiedoille suunnattu dokumenttimuoto
DVI, TeX-ohjelmiston muoto
Tiedostomuotoja > Videotiedostot

Yleisimmät videotiedostot ovat säiliömuotoja, jotka eivät pakota mitään tiettyä koodekkia videolle tai äänelle vaan voivat sisältää eri tavalla koodattua dataa.
AVI
DivX
Matroska
MP4
QuickTime
WebM
Tiedostomuotoja > Äänitiedostomuodot

Ääninäytteet
wav-muodossa oleva äänitallenne. 2.1 Megatavua
ogg-muodossa oleva äänitallenne: 154 kilotavua.
Äänitiedostojen kuunteluohjeet
AIFF, Applen suunnittelema tiedostomuoto, ei pakkausta (AIFF-C on pakkauksen sisältävä muoto)
WAV tai WAVE, Microsoftin suunnittelema tiedostomuoto, ei pakkausta
AU, Sun Microsystemsin suunnittelema tiedostomuoto, eri koodausmenetelmiä
FLAC, vapaa standardi, häviötön pakkaus
AAC, häviöllinen pakkaus, lisenssirajoitukset (patentit voimassa)
MP3, häviöllinen pakkaus, lisenssirajoitukset (patentit vanhentuneet)
Ogg, vapaa standardi, häviöllinen pakkaus
MIDI, soitinäänet tallentava tiedostomuoto
Aiheesta muualla

Wikimedia Commonsissa on kuvia tai muita tiedostoja aiheesta .
FILExt – The File Extension Source (englanniksi)
Wotsit (englanniksi)
File extensions (englanniksi)
FileExpert (englanniksi)
http://www.fileinfo.net (englanniksi)
Magic signature database – Standard file format information and FFID registry (Arkistoitu – Internet Archive)
Format wars File formats for websites and print explained
File signatures (aka magic numbers) found in files to indicate their file type
PRONOM technical registry
Library of Congress file format information
Intoduction to Uniform Type Identifiers
Game File Format Central – A large and expanding list of detailed descriptions of game-related file-formats (Arkistoitu – Internet Archive)
BIEW Binary vIEW project
Ursula Oppens

Ursula Oppens (s. 2. helmikuuta 1944 New York, New York) on yhdysvaltalainen pianisti. Merkittävän osan urastaan hän on omistanut aikansa piano-ohjelmiston esittämiseen ja levyttämiseen. Hänet tunnetaan laajasta levytysten katalogistaan, joka koostuu enimmäkseen, vaikkakaan ei ainoastaan nykymusiikista. Levytyksiä ovat julkaisseet Cedille Records, ECM, Arte Nova Classics ja monet muut levy-yhtiöt.
Oppens sai varhaisimman pianonsoiton opetuksensa äidiltään Edith Oppensilta, joka oli tunnettu pianonsoiton opettaja. Myöhemmin häntä opetti Leonard Shure. Hän valmistui Massachusettsin Radcliffe Collegesta vuonna 1965 ja eteni sitten maisteriopintoihin Juilliard School of Musicissa. Siellä Oppensin opettajiin kuuluivat Rosa Lhévinne sekä Felix Galimir, ja sieltä hän sai oppiarvonsa vuonna 1967. Vuonna 1968 Oppensista tuli Young Concert Artists -voittaja, ja vuonna 1969 hän teki New Yorkin -debyyttinsä Carnegie Hallissa. Samana vuonna hänet palkittiin kansainvälisessä Ferruccio Busoni -pianokilpailussa. Vuonna 1971 Oppens oli mukana perustamassa nykymusiikin Speculum Musicae -kokoonpanoa.
Oppens on kantaesittänyt teoksia säveltäjiltä, joihin ovat kuuluneet John Adams, Luciano Berio, William Bolcom, Anthony Braxton, Elliott Carter, John Corigliano, Anthony Davis, John Harbison, Julius Hemphill, Laura Kaminsky, Tania León, György Ligeti, Witold Lutosławski, Harold Meltzer, Meredith Monk, Conlon Nancarrow, Tobias Picker, Bernard Rands, Frederic Rzewski, Allen Shawn, Alvin Singleton, Joan Tower, Lois V. Vierk, Amy Williams, Christian Wolff, Amnon Wolman ja Charles Wuorinen. Oppens on usein yhdistänyt samoissa konserteissa modernia ja perinteistä ohjelmistoa. Hän on saanut viisi Grammy-ehdokkuutta.
Oppens on esiintynyt lukuisten suurten sinfoniaorkestereiden sekä jousikvartettien ja muiden kamarikokoonpanojen kanssa Yhdysvalloissa ja ulkomailla. Hän on opettanut Brooklyn Collegessa, CUNY Graduate Centerissä, Northwestern Universityssa ja Mannes School of Musicissa. Vuonna 2019 hän sai kunniatohtorin arvon New England Conservatory of Musicista. Oppens on istunut tuomaristojen jäsenenä monissa kansainvälisissä kilpailuissa.
Uhrimetalli

Syöpynyt sinkkianodi.
Uhrimetalli on metalli, jota käytetään muun muassa veneissä ja laivoissa ehkäisemään galvaanisen korroosion aiheuttamaa rakenteiden syöpymistä.
Uhrimetallia, useimmiten sinkkiä käytetään veneissä sekä laivoissa ehkäisemään jalompien metallien syöpymistä. Sinkki on terästä epäjalompi ja suojaa näin terästä katodisesti eli toimii uhrautuvana anodina.
Suolainen merivesi aiheuttaa helposti sähköparin, jolloin epäjalompi aine, tässä tapauksessa sinkki, syöpyy kemiallisen reaktion ansiosta, kun se on kosketuksissa jalomman metallin kanssa. Potkuri on tehty usein pronssista ja akseli ruostumattomasta teräksestä, jotka siis ovat jalompia metalleja  ja syöpyisivät ilman uhrautuvaa anodia.
Sinkki kiinnitetään aluksiin ja veneisiin vesirajan alapuolelle valmiiksi ostettuina sinkkianodeina. Aluksen sinkit tulee tarkastaa joka telakoinnin yhteydessä ja tarvittaessa vaihtaa uusiin.
Yleisimpiä sinkkianodeita käytetään suolaisessa merivedessä, murtovedessä suositellaan käytettäväksi epäjalompia alumiinianodeita ja makeassa vedessä magnesiumanodeita. Suolavedessä ei sen sijaan suositella käytettäväksi magnesiumanodeita.
Alumiiniveneisiin sinkkianodit eivät sovi, koska metallien sähkökemiallisessa jännitesarjassa alumiini on epäjalompi kuin sinkki. Tämän vuoksi sinkkianodin käyttäminen voisi johtaa alumiinirungon korroosioon.
Aiheesta muualla

Kuvia tai muita tiedostoja aiheesta Uhrimetalli Wikimedia Commonsissa
Tunisia olympialaisissa

Tunisia osallistui olympialaisiin ensimmäisen kerran Rooman 1960 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Moskovan 1980 olympialaisia, joita se boikotoi. Ensimmäiset olympiamitalinsa maa sai Tokion 1964 kesäolympialaisissa ja ensimmäisen olympiavoittonsa neljä vuotta myöhemmin Méxicon kisoissa. Talviolympialaisiin Tunisia ei ole osallistunut. Tosin ensimmäinen Afrikassa syntynyt talviolympialaisten kultamitalisti oli Tunisiassa syntynyt syöksylaskija Jean Vuarnet, mutta hän edusti Ranskaa.
Tunisian menestyksekkäin urheilumuoto olympialaisissa on yleisurheilu. Menestynein olympiaurheilija on kaksinkertainen olympiavoittaja, uimari Oussama Mellouli.